Diari Oficial de la Generalitat Valenciana


Sumari del DOGV 5949, del 06-02-2009 (2009/829)

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat Politècnica de Valencia per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5949

Data del DOGV
:   06-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/829


Data del document
:   27-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * universitat
    * política educativa
    * ensenyament superior
    * cooperació administrativa
    * programa d'ensenyament

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Generalitat i la Universitat Politècnica de Valencia per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
 [2009/829]  
La Generalitat i la Universitat Politècnica de Valencia han subscrit, després de la tramitació prèvia reglamentària, el 19 de desembre de 2008, el conveni per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
D'acord amb el que establix l'article 2.2 de la indicada Ordre CIN/2941/2008, de 8 d'octubre, del Ministerio de Ciencia e Innovación, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0049/2009, i que figura com a annex d'esta resolució.  
Valencia, 27 de gener de 2009.- El director general de Relacions amb les Corts i Secretariat del Consell. Ángel Mompó romero.  
Conveni entre la Conselleria d'Educació i la Universitat Politècnica de València per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Ordre CIN/2941/2008, de 8 d'octubre).  
València, 19 de desembre de 2008  
Reunits  
D'una part, Alejandro Font de Mora Turón, conseller d'Educació de la Generalitat, en nom i representació d'esta, facultat per a este acte per acord del Consell de data 19 de desembre de 2008.  
I d'una altra, Juan Francisco Juliá Igual, rector de la Universitat Politècnica de València, facultat per a este acte en virtut del que s'establix en l'article 55 dels Estatuts de la Universitat Politècnica de València, aprovats pel Decret 253/2003 de 19 de desembre, del Govern Valencià.  
Intervenen cada un d'ells fent ús de les atribucions que tenen conferides, reconeixent-se mútuament capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del seu títol XIII proporciona a les universitats espanyoles el marc jurídic per al desenrotllament i implantació del nou model d'ensenyament superior en adaptació a l'Espai Europeu d'Educació Superior.  
L'Ordre CIN/2941/2008, de 8 d'octubre, del Ministeri de Ciència i Innovació (BOE 15 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2008, un import de 800.800,00 euros.  
L'article segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents  
Clàusules  
Primera. El present conveni té com a finalitat la realització d'activitats, per la Universitat Politècnica de València, que contribuïsquen a l'elaboració de les propostes de nous plans d'estudis en el marc de la nova ordenació dels ensenyaments universitaris oficials, i que es detallen en l'annex al present conveni.  
Segona. La Universitat Politècnica de València, a través del vicerectorat competent per raó de la matèria, es compromet a realitzar les següents línies d'actuació, d'acord amb el punt quint de l'Ordre CIN/2941/2008:  
- Disseny de sistemes d'informació prèvia a la matriculació i procediments d'acollida i orientació dels estudiants de nou ingrés, per a facilitar la seua incorporació a la universitat i titulació (línia 4, art. 5).  
- Disseny del sistema de garantia de qualitat aplicable a la titulació (línia 10, art. 5).  
Tercera. La Universitat es compromet a la consecució de les actuacions detallades en l'annex, amb una aportació econòmica per part de la Conselleria d'Educació, per a l'exercici 2008, de 191.355,00 euros, a càrrec de l'aplicació pressupostària 05.06.76.526.14.4.   
Quarta. La justificació del compliment de les activitats a realitzar per la Universitat es durà a terme aportant abans del 23 de desembre de 2008 a la Direcció General d'Universitat i Estudis Superiors la informació i documentació, degudament certificada, si és el cas, que es detalla a continuació:  
- Informe per part de l'òrgan de la Universitat que certifique la iniciació i posada en marxa de la línia d'actuació.  
- Certificat del gasto contret per a cada una de les activitats; detallant el gasto total corresponent a l'actuació i la part d'este finançat a càrrec del present conveni.  
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta. D'acord amb el que establix l'article sèptim de l'Orde CIN/2941/2008, de 8 d'octubre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2009 a la Direcció General d'Universitat i Estudis Superiors una Memòria d'Execució de cada activitat, on es reflectiran els resultats generats en cada una d'estes.   
Amb anterioritat al 31 de desembre de 2009, la Direcció General d'Universitat i Estudis Superiors, remetrà al Ministeri Ciència i Innovació la Memòria d'Execució elaborada per la Universitat, junt amb l'avaluació de les activitats realitzades.   
Sexta. La Universitat Politècnica de València declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima. Donat el caràcter d'esta ajuda i que va dirigida a una institució pública com és la Universitat Politècnica de València, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui es destina, poden excloure's del principi d'incompatibilitat amb el mercat comú, formulat en l'article 87, no sent per tant obligatòria la seua notificació a la Comissió Europea.  
Octava. El present conveni mantindrà la seua vigència des de l'1 de gener fins al 31 de desembre de 2008.  
No obstant això, i només a l'efecte del termini establit en l'article sèptim de l'Orde CIN/2941/2008, de 8 d'octubre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2009.  
I perquè així conste, es firma el present conveni en el lloc i la data de l'encapçalament  
El conseller d'Educació. Alejandro Font de Mora Turón  
El rector de la Universitat Politècnica de València. Juan Francisco Juliá Igual  
Annex  
1. Descripció de les activitats   
(a) Disseny de sistemes d'informació prèvia a la matriculació i procediments d'acollida i orientació dels estudiants de nou ingrés, per a facilitar la seua incorporació a la universitat i titulació (línia 4, art. 5).  
Dins d'esta activitat es pretén desenrotllar dos accions concretes.   
La primera d'estes, orientada a la informació als futurs estudiants, té com a objectiu donar a conéixer en el nostre entorn social l'oferta de titulacions de la UPV. En el nou marc dels ensenyaments universitaris es fa encara més apressant esta acció, entre altres coses, perquè la nova oferta acadèmica no disposa d'un catàleg que faça recognoscible tota l'oferta universitària. És imprescindible traslladar a la societat quines capacitats, competències i formació es troba darrere d'una determinada denominació de títol de Grau.   
La segona està orientada als processos d'acollida i orientació dels estudiants de nou ingrés. Es tracta de dissenyar una acció que facilite la integració del nou alumnat, que li permeta conéixer l'entorn en què treballarà, les condicions en què s'ha de fer este treball, etc. Cal fer especial insistència a dissenyar una acció que permeta traslladar als alumnes les condicions de treball que suposa la implantació de les noves metodologies actives de treball associades als canvis metodològics impulsats a l'empara del desenrotllament de l'anomenat procés de Bolonya.  
(b) Disseny del sistema de garantia de qualitat aplicable a la titulació (línia 10, art. 5)  
Dins d'esta activitat també es vol desenrotllar dos accions. La primera consistirà en la definició d'un sistema de garantia de la qualitat general de la Universitat que incloga, d'acord amb les indicacions del RD 1393/2007:  
- Responsables del sistema de garantia de la qualitat del pla d'estudis.  
- Procediments d'avaluació i millora de la qualitat de l'ensenyança i el professorat.  
- Procediments per a garantir la qualitat de les pràctiques externes i els programes de mobilitat.  
- Procediments d'anàlisi de la inserció laboral dels graduats i de la satisfacció amb la formació rebuda.  
- Procediment per a l'anàlisi de la satisfacció dels distints col·lectius implicats (estudiants, personal acadèmic i d'administració i servicis, etc.), i d'atenció als suggeriments o reclamacions. Criteris específics en el cas d'extinció del títol.  
La segona de les accions consistirà en la implementació d'un model d'avaluació de l'activitat docent, basat en la mesura de l'activitat i la qualitat de la docència del professorat de la UPV a partir d'indicadors quantitatius objectius  
2. Pressupost   
Tècnic superior 49.700,00  
2 Tècnics informàtics 76.400,00  
2 becaris 14.400,00  
Equipament informàtic 12.000,00  
Material fungible 18.855,00  
Edició materials 20.000,00  
Total 191.355,00 euros